Kort før klokken 16 udbrød der brand i et værksted på en privat ejendom op til hovedvejen mellem Nibe og Aalborg. Ilden har ifølge indsatslederen været ret så kraftig, og flammerne har raseret en 200 kvm stor bygning med værksted og garage og lavet røgskader på den tilstødende privatbolig. - Brandårsagen er endnu ukendt, men vi har en mistanke om, at en varmeblæser muligvis kan være årsagen, fortæller indsatsleder Søren Korsgaard fra Beredskabscenter Aalborg. Der er ikke meldinger om personskade, og brandfolkene har påbegyndt efterslukningen, som man mener vil vare en times tid.

Referat:
En brand har fortæret 200 kvadratmeter værksted og garage. Privatbolig er røgskadet.